Imtella' Jannar 7, 2021 - Aġġornata 7 Ta' Jannar, 2021 5:05pm Raġel ta' 56 sena li jgħix San Ġwann, kellu jittieħed l-Isptar Mater Dei wara inċident tat-traffiku, f'Santa Venera. L-inċident seħħ għall-ħabta tal-2.40pm fi Triq Marsa Ħamrun bypass bejn mutur BMW misjuq mir-raġel u karozza Kia misjuqa minn mara ta' 47 sena li tgħix Ħal Għaxaq. Is-sewwieq tal-mutur ingħata l-ewwel għajnuna minn tim mediku u ttieħed b'ambulanza l-isptar. Hu ġie ċċertifikat li weġġa' gravi. L-investigazzjonijiet tal-Pulizija tad-Distrett għadhom għaddejjin.